rejauldu/bengali-wikipedia huggingface dataset:
আব্বাস-মস্তান হলেন ভারতীয় চলচ্চিত্র নির্মাতা জুটি দুই ভাই আব্বাস আলিভাই বার্মাওয়ালা ও মস্তান আলিভাই বার্মাওয়ালা। এই জুটি সাসপেন্স, অ্যাকশন এবং রোমান্টিক থ্রিলার হিন্দি চলচ্চিত্র পরিচালনার জন্য পরিচিত।   কর্মজীবন  আব্বাস বার্মাওয়ালা, মস্তান বার্মাওয়ালা এবং তাদের ভাই হুসেন বার্মাওয়ালা চলচ্চিত্রে সম্পাদক হিসেবে তাদের কর্মজীবন শুরু করেন। পরে তারা গোবিন্দভাই প্যাটেলের সাথে সহকারী পরিচালক হিসেবে বেশ কয়েকটি চলচ্চিত্রে কাজ করার জন্য যোগ দেন। প্যাটেল যখন গুজরাটি চলচ্চিত্র সাজন তারা সম্ভারনা (১৯৮৫) পরিচালনার সুযোগ প্রত্যাখ্যান করেন, তখন আব্বাস-মাস্তান এই চলচ্চিত্র পরিচালনার মাধ্যমে পরিচালক হিসেবে তাদের কর্মজীবন শুরু করেন।  পরিচালক হিসেবে তাদের প্রথম হিন্দি চলচ্চিত্র ছিল অগ্নিকাল (১৯৯০)। তারপর তারা ১৪টিরও বেশি হিন্দি চলচ্চিত্র পরিচালনা করেছেন। তারা বার্মাওয়ালা পার্টনার্স নামে তাদের নিজস্ব প্রোডাকশন হাউস চালু করেছেন।  এশিয়ান একাডেমি অফ ফিল্ম অ্যান্ড টেলিভিশন তাদের দুজনকেই আন্তর্জাতিক ফিল্ম অ্যান্ড টেলিভিশন ক্লাবের আজীবন সদস্যপদে সম্মানিত করেছে।   চলচ্চিত্রের তালিকা   বছর  চলচ্চিত্র  পরিচালক  প্রযোজক ১৯৮৫ সাজন তারা সম্ভারনা  ১৯৮৭ মোটি ভিরানা চৌক  ১৯৯০  অগ্নিকাল  ১৯৯২  খিলাড়ি  ১৯৯৩  বাজীগর  ১৯৯৬  দারার  ১৯৯৮  সোলজার  ১৯৯৯  বাদশা  ২০০১  চোরি চোরি চুপকে চুপকে   অজনবী  ২০০২  হামরাজ  ২০০৪  টারজান: দ্য ওয়ান্ডার কার  এতরাজ  ২০০৬  ৩৬ চায়না টাউন  ২০০৭  নাকাব  এভানো ওরুভান   ২০০৮  রেস  ২০০৯ লাইফ পার্টনার  ২০১২  প্লেয়ার্স   ২০১৩  রেস ২  ২০১৫  কিস কিসকো প্যায়ার করুঁ   ২০১৭  মেশিন   ২০২৩থ্রি মাঙ্কিস     তথ্যসূত্র    বহিঃসংযোগ        বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:২০শ শতাব্দীতে জন্ম বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় ব্যক্তি
অ্যান্ড্রু নাবুট (জন্ম: ১৭ ডিসেম্বর ১৯৯২) হলেন লেবানীয় বংশোভূত অস্ট্রেলিয়ার একজন পেশাদার ফুটবলার, যিনি বর্তমানে জে-লিগের ক্লাব উরাওয়া রেড ডায়মন্ডস এবং অস্ট্রেলিয়া জাতীয় দলের হয়ে একজন আক্রমণভাগের খেলোয়াড় ও উইঙ্গার হিসেবে খেলেন।   আন্তর্জাতিক ক্যারিয়ার  ২০১৮ সালের মার্চ মাসে, বিশ্বকাপের পূর্বে কলম্বিয়া এবং নরওয়ের বিরুদ্ধে দুটি প্রীতি ম্যাচে অস্ট্রেলিয়া দলে খেলার জন্য তিনি ডাক পান। নাবুট ২০১৮ সালের ২৪শে মার্চ তারিখে নরওয়ের বিরুদ্ধে খেলার মাধ্যমে অস্ট্রেলিয়ার হয়ে অভিষেক করেন। তিনি উক্ত ম্যাচে ৬৭ মিনিটে টমি জুরিকের সাথে বদল হওয়ার পূর্বে, একজন আক্রমণভাগের খেলোয়াড় হিসেবে খেলেছেন, উক্ত ম্যাচে তার দল ৪–১ গোলে হেরে যায়। অতঃপর তিনি ২য় প্রীতি ম্যাচেও খেলেন, জেকাহ্নে অস্ট্রেলিয়া গোল শূন্য ড্র করে। তিনি উক্ত ম্যাচে লেফট উইং পজিশনে খেলে তার খেলার ধরনের জন্য প্রশংসা কুড়িয়েছেন।   সম্মাননা   মেলবোর্ন ভিক্টরি এফসি   ২০১৪–১৫ এ লিগ চ্যাম্পিয়নশিপ  ২০১৪–১৫ এ লিগ প্রিমিয়ারশিপ  ২০১৫–১৬ এফএফএ কাপ চ্যাম্পিয়ন   ব্যক্তিগত   ২০১৬–১৭ নিউক্যাসল জেটস এফসি পেশাদার ফুটবলার অস্ট্রেলিয়া এ লিগ মাসের সেরা খেলোয়াড়: জানুয়ারি ২০১৭  ২০১৬–১৭ নিউক্যাসল জেটস এফসি রে বার্টজ মেডেল   তথ্যসূত্র    বহিঃসংযোগ   প্লেয়ারভয়েসে অ্যান্ড্রু নাবুট      বিষয়শ্রেণী:১৯৯২-এ জন্ম বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:Australian people of Lebanese descent বিষয়শ্রেণী:Australian expatriate sportspeople in Japan বিষয়শ্রেণী:Melbourne Victory FC players বিষয়শ্রেণী:Negeri Sembilan FA players বিষয়শ্রেণী:Newcastle Jets FC players বিষয়শ্রেণী:উরাওয়া রেড ডায়মন্ডসের খেলোয়াড় বিষয়শ্রেণী:জীবিত ব্যক্তি বিষয়শ্রেণী:Soccer players from Melbourne বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:জাপানে প্রবাসী ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:অস্ট্রেলীয় প্রবাসী ফুটবলার বিষয়শ্রেণী:মেলবোর্ন ভিক্টরি এফসির খেলোয়াড় বিষয়শ্রেণী:পার্থ গ্লোরি এফসির খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:নিউক্যাসেল জেটস ফুটবল ক্লাবের খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
মোহাম্মদ সাহিদুজ্জামান খোকন একজন বাংলাদেশি রাজনীতিবিদ ও একাদশ জাতীয় সংসদ সদস্য। সাহিদুজ্জামান খোকন মেহেরপুর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।  জন্ম ও শিক্ষাজীবন সাহিদুজ্জামান খোকনের জন্ম মেহেরপুর জেলায়।  রাজনৈতিক ও  কর্মজীবন সাহিদুজ্জামান খোকন রাজনীতিতে সক্রিয় তিনি গাংনী উপজেলা আওয়ামী লীগের সভাপতি হিসেবে দায়িত্ব পালন করছেন। এবং প্রথম বারের মতো সংসদ সদস্য নির্বাচিত হয়েছেন। ১৯৮৩ সালে ছাত্রলীগে যোগদানের মাধ্যমে তার রাজনীতির শুরু। ১৯৮৬ সালে উপজেলা ছাত্রলীগের সভাপতির দায়িত্ব পালন করেছেন। তিনি ২০০১, ২০০৮ ও ২০১৪ সালে দলের মনোনয়ন ফরম সংগ্রহ করেছিলেন।   সমালোচনা   ২০১৭ সালের ১৬ ডিসেম্বর তিনি মুক্তিযোদ্ধাদের সংবর্ধনা অনুষ্ঠানে উপস্থিত হলে মুক্তিযোদ্ধারা তাকে রাজাকারের সন্তান উল্লেখ করে বাধা দেন। আরও দেখুন  একাদশ জাতীয় সংসদ নির্বাচন, ২০১৮  একাদশ জাতীয় সংসদ সদস্যদের তালিকা  দশম জাতীয় সংসদ সদস্যদের তালিকা  বাংলাদেশের জাতীয় সংসদের সদস্যদের তালিকা  তথ্যসূত্র  বহিঃসংযোগ  একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:একাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:মেহেরপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:১৯৭১-এ জন্ম
অ্যালি কাব হলেন একজন ব্রিটিশ ড্র্যাগ শিল্পী, কৌতুকাভিনেতা, অভিনেতা, লেখক এবং সঙ্গীতজ্ঞ, যিনি রূপলস ড্র্যাগ রেস ইউকে-এর প্রথম মৌসুমে স্কেয়ারডি ক্যাট হিসেবে প্রতিদ্বন্দ্বিতা করার জন্য সর্বাধিক পরিচিত। চিত্রগ্রহণের সময়, স্কেয়ারডি ক্যাট ছিলেন ব্রিটিশ মৌসুমে প্রতিদ্বন্দ্বিতা করা সবচেয়ে কম বয়সী ড্র্যাগ কুইন। ২০২২ সালে, এই শিল্পী তাদের নাম পরিবর্তন করে অ্যালি কাব রাখেন।   পেশাজীবন  অ্যালি কাব একজন নিরামিষাশী এবং প্রাণী অধিকার কর্মী, এবং তিনি পিপল ফর দি ইথিকাল ট্রিটমেন্ট অফ অ্যানিম্যালস-এর সাথে পশম-বিরোধী প্রচারণায় কাজ করেছেন। তারা চ্যানেল ৪-এর "রিজনস টু বি চিয়ারফুল উইথ ম্যাট লুকাস" এবং বিবিসি থ্রি-এর "প্লিজ লাইক"-এও উপস্থিত হয়েছেন। ২০২২ সালে অ্যালি কাব নেটফ্লিক্সের দ্য স্কুল ফর গুড অ্যান্ড ইভিল চলচ্চিত্রে উপস্থিত হন। ২০২৩ সালে তারা তাদের প্রথম একক গান "নট দ্যাট ইনটু মি" প্রকাশ করেন।[ তথ্যসূত্র প্রয়োজন ]  ড্র্যাগ নামের উৎস স্কেয়ারডি ক্যাট একটি সাক্ষাৎকারে তাদের ড্র্যাগ নাম সম্পর্কে বলেন, "আমি আমার এই ড্র্যাগ নামটা ঠিক করেছি কারণ আমি আসলে একটু ভীতু টাইপের, আর সবকিছুতেই ভয় পাই — ফোন রিসিভ করা হোক বা ড্র্যাগ রেসে অংশ নেওয়া, সবই আমার কাছে একই রকম ভয়ানক।"   ব্যক্তিগত জীবন  অ্যালি কাব হলেন ড্র্যাগ রেসের সেই কয়েকজন প্রতিযোগীর মধ্যে একজন যারা সমকামী নন। তারা উভকামী; তারা বলেন: "আমি যার প্রেমে পড়ি তার সাথেই বাইরে যাই।"   ফিল্মোগ্রাফি   চলচ্চিত্র   দ্য স্কুল ফর গুড অ্যান্ড ইভিল - গ্রেগর   টেলিভিশন   ট্র্যাপড - অ্যালেক্স চরিত্রে  রূপলস ড্র্যাগ রেস ইউকে (মৌসুম ১)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উৎসবিহীন তথ্যসহ সকল নিবন্ধ
পল জন ওয়াল্টার অ্যালট (; জন্ম: ১৪ সেপ্টেম্বর, ১৯৫৬) অল্ট্রিনচাম এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও মেরিলেবোন এবং নিউজিল্যান্ডীয় ক্রিকেটে ওয়েলিংটনের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করে কৃতিত্বের স্বাক্ষর রেখেছেন ‘ওয়ালি’, ‘ওয়াল্ট’, ‘ওয়াল’ ডাকনামে পরিচিত পল অ্যালট।   টেস্ট ক্রিকেট  সমগ্র খেলোয়াড়ী জীবনে তেরোটি টেস্ট ও তেরোটি একদিনের আন্তর্জাতিকে অংশ নেয়ার সুযোগ হয় তার।  ১৩ আগস্ট, ১৯৮১ তারিখে অস্ট্রেলিয়ার বিপক্ষে টেস্ট অভিষেক ঘটে পল অ্যালটের। ওল্ড ট্রাফোর্ডে অনুষ্ঠিত অ্যাশেজ সিরিজের ঐ টেস্টে ব্যক্তিগত সর্বোচ্চ ও একমাত্র অর্ধ-শতকের সন্ধান পান।  ১৯৮৪-৮৫ মৌসুমে ভারত সফর করলেও পিঠের সমস্যার কারণে দেশে ফিরে আসতে বাধ্য হন। কার্যত এভাবেই তার টেস্ট ক্রিকেট অঙ্গনে অংশগ্রহণ স্তিমিত হয়ে যায়।   খেলার ধরন  মজবুত শারীরিক গড়ন, সুদক্ষ ডানহাতি মিডিয়াম ফাস্ট সুইং বোলার হিসেবে সুনাম ছিল তার। সচরাচর নিচেরসারিতে নয় নম্বরে ব্যাটিংয়ে নামতেন।  কাউন্টি ক্রিকেটে ধারাবাহিকভাবে ক্রীড়াশৈলী প্রদর্শন করেছেন পল অ্যালট। তবে, টেস্ট খেলায় তেমন সুবিধা করতে পারেননি। মাইনর কাউন্টি ক্রিকেটে স্টাফোর্ডশায়ারের পক্ষে খেলেন।   অবসর  ক্রিকেট খেলা থেকে অবসর গ্রহণ করার পর বর্তমানে স্কাই স্পোর্টসে ধারাভাষ্যকারের ভূমিকায় অবতীর্ণ হয়েছেন পল অ্যালট। এছাড়াও, ল্যাঙ্কাশায়ারের পরিচালনা পরিষদের দায়িত্ব পালন করছেন।   তথ্যসূত্র    বহিঃসংযোগ       বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংরেজ ক্রিকেট ধারাভাষ্যকার বিষয়শ্রেণী:ইংরেজ পুরুষ লেখক বিষয়শ্রেণী:ওয়েলিংটনের ক্রিকেটার বিষয়শ্রেণী:চেশায়ারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:স্টাফোর্ডশায়ারের ক্রিকেটার বিষয়শ্রেণী:ক্রিকেট পরিচালক বিষয়শ্রেণী:টেস্ট ও কাউন্টি ক্রিকেট বোর্ড একাদশের ক্রিকেটার বিষয়শ্রেণী:ডি. বি. ক্লোজ একাদশের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উল্লেখযোগ্যতার মানদণ্ড পূরণে ব্যর্থ। Ashiq Shawon (আলাপ) ১৫:৫৬, ৯ নভেম্বর ২০২২ (ইউটিসি) চকরিয়া ক্যাডেট মাদ্রাসা   – (অপসারণের প্রস্তাবনা দেখুনলগ দেখুন) () মাধ্যমিক পর্যায়ের (দাখিল) প্রতিষ্ঠান হিসেবে স্বয়ংক্রিয়ভাবে উল্লেখযোগ্য না হওয়ার পাশাপাশি WP:NSCHOOL পূরণ করছে না। উল্লেখযোগ্য তথ্যসূত্র পাইনি, তাই WP:GNG পূরণ করছে না। ≈ MS Sakib  «আলাপ»  ১২:০৯, ৩ নভেম্বর ২০২২ (ইউটিসি)   প্রস্তাবনা অনুসারে । Deloar Akram (আলাপ • অবদান • লগ) ১৩:৫৮, ৩ নভেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|বেলের সরবত বেলের সরবত বা বেলা পানা  (ওড়িয়া ভাষা) একটি পানীয় যা তৈরি হয় পাকাবেল থেকে। বাংলাদেশ এবং ভারতের পশ্চিম বংগ ও ওড়িষ্যায় চৈত্র, বৈশাখ মাসে এবং গরমের সময়ে বেলের সরবত খুবই জনপ্রিয়।   উপকরণ    অঞ্চলভেদে বিভিন্ন প্রণালীতে বেলের সরবত তৈরি করা হয়ে থাকে।     পাকা বেল,     দুধ,    গোলমরিচ,     ছানা,     ১/ ৪ কাপ খোসা ছাড়িয়ে টুকরো করে কাটা কলা,     ১/ ২ কাপ মধু বা গুড়,     ১/ ২ কাপ দই,     এলাচ ২ টি,     কোরানো নারিকেল   ব্যবহার  সান স্ট্রোকের প্রতিষেধক হিসেবে কাজ করে। উড়িষ্যায় নতুন বছরের প্রথম দিনে বেল পানা খাওয়ার রীতি আছে।  বিষয়শ্রেণী:বাঙালি খাবার বিষয়শ্রেণী:বাংলাদেশের খাদ্য বিষয়শ্রেণী:ওড়িয়া রন্ধনশৈলী বিষয়শ্রেণী:সরবত বিষয়শ্রেণী:ভারতীয় পানীয়
__NOEDITSECTION__   ব্যবহার   The language template  identifies  text. The term or phrase is the only mandatory parameter. The text is formatted according to recommendations in ; italics for languages that use the Latin alphabet, normal for others.  The template should generally be placed after the English translation of the foreign term or phrase.  The parameter   prevents the language name from being linked.  The parameter  allows for a romanization to be identified. The templates that have this parameter are listed here. (This parameter is not supported by lang- templates for languages that are already written in Latin script.)  The parameter  enables a literal translation (in English) to be given. It is being rolled out to these templates and so may be available for .   উদাহরণ  The following examples show translations from German.  Edit  Weimar is located in the federal state of Thuringia ({{Lang-de|Thüringen}}).  The Seafarers of Catan ({{Lang-de|Die Seefahrer von Catan}}) is an expansion of the board game The Settlers of Catan.  Albert the Bear ({{Lang-de|Albrecht der Bär|links=no}}) All Quiet on the Western Front ({{Lang-de|Im Westen nichts Neues|lit=In the West Nothing New}}) is a novel by Erich Maria Remarque.  Resulting text  Weimar is located in the federal state of Thuringia ().  The Seafarers of Catan () is an expansion of the board game The Settlers of Catan.  Albert the Bear ()  All Quiet on the Western Front () is a novel by Erich Maria Remarque.   TemplateData    আরো দেখুন        List of ISO 639-1 codes (language codes)
হংকং প্রাণী ও উদ্ভিদ উদ্যান () বিশ্বের প্রাচীনতম প্রাণী ও উদ্ভিদ প্রদর্শন কেন্দ্রগুলির একটি। এটি হংকং-এর ভিক্টোরিয়া পিক-এর উত্তর ঢালের মধ্য-স্তরের বিস্তীর্ণ ৫.৬ হেক্টর এলাকা জুড়ে স্থাপিত। এটি ১৮৬৪ সালে প্রতিষ্ঠিত হয় এবং ১৮৭১ সালে প্রথম পর্যায়ে জনসাধারণের জন্য উন্মুক্ত করে দেয়া হয়। এটি হংকংয়ের প্রাচীনতম উদ্যান।  হংকং পার্কের মতো হংকং প্রাণি এবং উদ্ভিদ উদ্যানও কেন্দ্রীয় জেলায় একটি প্রাকৃতিক পরিবেশ ও আবহ সৃষ্টি করেছে। এটি হংকং পার্কের থেকে বড় এবং আরো অধিক বৃক্ষ, পাখি এবং সুবিধা সংবলিত।   তথ্যসূত্র    বহিঃসংযোগ   বিষয়শ্রেণী:হংকং বিষয়শ্রেণী:১৮৭১-এ প্রতিষ্ঠিত
ক্যাডমিয়াম  একটি রাসায়নিক মৌল । এর  রাসায়নিক চিহ্ণ  Cd এবং পারমাণবিক সংখ্যা ৪৮। অর্থাৎ এটি পর্যায় সারণীর ৪৮তম মৌলিক পদার্থ। ক্যাডমিয়াম একটি ধাতু। এই ধাতুটি নরম এবং দেখতে রুপালি সাদা। রাসায়নিক ধর্মে দস্তা ও পারদের সাথে মিল রয়েছে । ভূত্বকে ক্যাডমিয়ামের গড় পরিমাণ হলো প্রতি দশ লক্ষ ভাগে ০.১ ভাগ থেকে ০.৫ ভাগ। ১৮১৭ সালে বিজ্ঞানী ফ্রিডরিচ স্ট্রমেয়ার ( Friedrich Stromeyer ) এবং কার্ল স্যামুয়েল লেবেরেক্ট হার্মান ( Karl Samuel Leberecht Hermann ) একই সঙ্গে অবিশুদ্ধ জিঙ্ক কার্বনেট থেকে এই ধাতুটি আবিষ্কার করেন।  বেশিরভাগ দস্তার আকরিকে অল্প পরিমাণে ক্যাডমিয়াম মিশে থাকে। এছাড়া দস্তা নিষ্কাশনের সময় উপজাত হিসাবে কিছু দস্তারজঃ ( Zinc dust ) পাওয়া যায়। সেই দস্তারজেঃ ক্যাডমিয়াম মিশে থাকে। ইস্পাতকে রাসায়নিক ক্ষয়  থেকে রক্ষা করার জন্য ক্যাডমিয়াম প্রলেপের ব্যবহার অনেককাল ধরে চলে আসছে।   বৈশিষ্ট্য    ভৌত ধর্ম  ক্যাডমিয়াম রূপালি সাদা নরম ধাতু। এই ধাতুটি ঘাতসহ এবং নমনীয়। অনেক ধর্মে জিঙ্ক ধাতুর সঙ্গে মিল রয়েছে। তবে ক্যাডমিয়াম ধাতু জটিল যৌগ তৈরি করতে পারে।  ক্যাডমিয়াম ধাতু রাসায়নিক ক্ষয়রোধী। অন্য ধাতুকে রাসায়নিক ক্ষয় থেকে রক্ষা করার জন্য অনেক সময় ঐ ধাতুর উপর ক্যাডমিয়াম বা ক্যাডমিয়াম অক্সাইডের প্রলেপ দেওয়া হয়। ক্যাডমিয়াম জলে অদ্রবণীয় এবং  সাধারণভাবে দাহ্য নয়। তবে গুঁড়ো অবস্থায় এটি পুড়তে পারে। সেইসময় বিষাক্ত ক্যাডমিয়াম অক্সাইডের গ্যাস বের হয়।   রাসায়নিক ধর্ম  থাম্ব|ক্যাডমিয়াম এর ইলেক্ট্রন বিন্যাস বাতাসের সংস্পর্শে ক্যাডমিয়াম জ্বলে গিয়ে  বাদামী রঙের অনিয়তকার ক্যাডমিয়াম অক্সাইড গঠন করে। ক্যাডমিয়াম অক্সাইডের নিয়তকার (স্ফটিকাকার) রূপটির রঙ গাড় লাল।তবে উত্তপ্ত করলে জিঙ্ক অক্সাইডের মতো এটি রঙ পরিবর্তন করে। হাইড্রোক্লোরিক অ্যাসিড, সালফিউরিক অ্যাসিড এবং নাইট্রিক অ্যাসিডে ক্যাডমিয়াম ধাতু  দ্রবীভূত হয়ে যথাক্রমে ক্যাডমিয়াম ক্লোরাইড (CdCl2), ক্যাডমিয়াম সালফেট (CdSO4) এবং ক্যাডমিয়াম নাইট্রেট(Cd(NO3)2) তৈরি করে।   তথ্যসূত্র   বিষয়শ্রেণী:ক্যাডমিয়াম বিষয়শ্রেণী:মৌলিক পদার্থ বিষয়শ্রেণী:অবস্থান্তর ধাতু বিষয়শ্রেণী:আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক বিষয়শ্রেণী:পেশাগত নিরাপত্তা ও সুস্বাস্থ্য বিষয়শ্রেণী:মাটি দূষণ
কালজু জুরকাতাম (জন্ম ২৭ সেপ্টেম্বর ১৯৪১) একজন এস্তোনীয় মল্লক্রীড়া প্রতিযোগী।   তিনি তালিনে জন্মগ্রহণ করেন। ১৯৬৬ সালে তিনি তারতু স্টেট ইউনিভার্সিটি থেকে গণিতে স্নাতক হন।   তিনি ১৯৫৬ সালে মল্লক্রীড়া প্রশিক্ষণ শুরু করেন, যার প্রশিক্ষক ছিলেন জান পালিং। ১৯৬০ সাল থেকে তার কোচ ছিলেন হ্যান্স তোরিম। ১৯৬৪-১৯৭১ সালে তিনি সোভিয়েত ইউনিয়ন চ্যাম্পিয়নশিপে ৮টি পদক জিতেছিলেন। তিনি বিভিন্ন মল্লক্রীড়া শাখায় একাধিকবার এস্তোনীয় চ্যাম্পিয়ন। ১৯৬৯ সালে তিনি সোভিয়েত ইউনিয়নের জাতীয় মল্লক্রীড়া দলের সদস্য ছিলেন। ১৯৬১-১৯৭১ সালে তিনি এস্তোনীয় জাতীয় মল্লক্রীড়া দলের সদস্য ছিলেন। ১৯৬১-১৯৭১ সালে তিনি এস্তোনীয় হার্ডলে অজেয় ছিলেন।    তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:সোভিয়েত পুরুষ স্প্রিন্টার বিষয়শ্রেণী:এস্তোনীয় পুরুষ স্প্রিন্টার বিষয়শ্রেণী:এস্তোনীয় পুরুষ হার্ডলার
সরঞ্জাই ইউনিয়ন বাংলাদেশের রাজশাহী বিভাগের রাজশাহী জেলার তানোর উপজেলার অন্তর্গত একটি ইউনিয়ন।    আয়তন ও জনসংখ্যা  গ্রামের সংখ্যা: ৩৩টি মোট জনসংখ্যা: প্রায় ১০,০০১ জন (পুরুষ- ৪,৯২৩ জন এবং মহিলা- ৫,০৭৮ জন) ভোটার সংখ্যা: ৬,৩৬১ জন (পুরুষ- ৩,১০০ জন এবং মহিলা- ৩,২৬১ জন)।   শিক্ষা  শিক্ষা প্রতিষ্ঠান: সরকারী প্রাথমিক বিদ্যালয়: ০৩টি (১টি বালিকা) বে-সরকারী প্রাথমিক বিদ্যালয়: ০৭টি উচ্চ বিদ্যালয়: ০৩টি মাদ্রাসা: ০২টি কলেজ: ০১টি।   আরও দেখুন   রাজশাহী জেলা  তানোর উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট   বিষয়শ্রেণী:তানোর উপজেলার ইউনিয়ন
ইগা নাতালিয়া সিওনতেক (ইংরেজি:Iga Natalia Świątek) ( ; জন্ম ৩১ মে ২০০১) একজন পোলিশ পেশাদার টেনিস খেলোয়াড়। তিনি বর্তমানে ওমেন্স টেনিস অ্যাসোসিয়েশন (ডব্লিউটিএ) -এর মহিলাদের একক র‌্যাঙ্কিং-এ ১ নম্বরে অবস্থান করছেন ৷ সিওনতেক তিনবার গ্র্যান্ড স্ল্যাম একক শিরোপা জিতেছেন। তিনি ২০২০,২০২২ ও ২০২৩ সালে ফ্রেঞ্চ ওপেন এবং ২০২২ সালে ইউএস ওপেন জিতেছেন। তিনি পোল্যান্ডের প্রতিনিধিত্বকারী প্রথম খেলোয়াড় হিসেবে একটি বড় একক শিরোপা জেতেন। তিনি এপর্যন্ত মোট ১৩ টি ডব্লিউ টি এ ট্যুর -স্তরের শিরোপা জিতেছেন।  সিওনতেকের বাবা টমাস একজন অবসরপ্রাপ্ত অলিম্পিক রোয়ার। জুনিয়র হিসেবে, ইগা সিওনতেক ক্যাটি ম্যাকন্যালিযের সাথে যৌথভাবে ২০১৮ ফ্রেঞ্চ ওপেন বালিকা দ্বৈতে এবং ২০১৮ উইম্বলডন বালিকা এককে চ্যাম্পিয়ন হয়েছিলেন। ২০১৯ সাল থেকে সিওনতেক ডব্লিউ টি এ ট্যুরে নিয়মিত খেলা শুরু করেন। প্রথম ডব্লিউ টি এ ফাইনাল এবং চতুর্থ রাউন্ডে পৌঁছানোর পর তিনি ১৮ বছর বয়সে র‌্যাঙ্কিং-এর শীর্ষ ৫০-এ প্রবেশ করেন।  ২০২০ সালে ফ্রেঞ্চ ওপেন টাইটেল চলাকালীন, সিওনতেক কোনো একক ম্যাচে পাঁচটির বেশি গেম হারেননি। ইতালিয়ান ওপেন জেতার পর, ২০২১ সালের মে মাসে তিনি প্রথমবারের মতো ডব্লিউ টি এ র‌্যাঙ্কিংয়ের শীর্ষ দশে প্রবেশ করেন। ২০২২ সালে পরপর কাতার এবং ইন্ডিয়ান ওয়েলস- দুইটি ডব্লিউ টি এ ১০০০ শিরোপা জেতার পর, ২০২২ সালের ২১ মার্চ সিওনতেক ক্যারিয়ার সেরা র‌্যাঙ্কিং- ২ নম্বরে পৌঁছান। সাবেক বিশ্ব ১ নম্বর খেলোয়াড় অ্যাশলে বার্টির অবসরের পর, ৪ এপ্রিল ২০২২-এ তিনি র‌্যাঙ্কিং-এর শীর্ষস্থান অর্জন করেন। এছাড়াও তিনি মিয়ামিতে আরেকটি ডব্লিউ টি এ ১০০০ শিরোপা এবং চতুর্থ মহিলা হিসেবে সানশাইন ডাবল জিতেছেন। এই সময়ের মধ্যে, সিওনতেক ৩৭-ম্যাচ অপরাজিত থাকার কীর্তি অর্জন করেন, যা ২১ শতকের ডব্লিউ টি এ ট্যুরে দীর্ঘতম।  সিওনতেকের খেলার ধরন হলো পুরো-কোর্টজুড়ে খেলা। তিনি বেসলাইন থেকে ড্রপ শট নিয়ে ২০১৯ সালে ডব্লিউ টি এ ফ্যান ফেভারিট শট অফ দ্য ইয়ার জিতেছিলেন। তিনি ২০২০ সালে ডব্লিউ টি এ ফ্যান ফেভারিট সিঙ্গেল প্লেয়ার অফ দ্য ইয়ার নির্বাচিত হন। তিনি ২০২৩ সালের এল'ইকুইপ চ্যাম্পিয়ন অফ চ্যাম্পিয়নস এবং ২০২৩ পোলিশ স্পোর্টস পার্সোনালিটি অফ দ্য ইয়ার বিজয়ী। ২০২৩ সালে টাইম ম্যাগাজিন তাকে বিশ্বের ১০০ জন প্রভাবশালী ব্যক্তির তালিকায় অন্তর্ভুক্ত করে।   তথ্যসূত্র    বহিঃসংযোগ      ইগা সিওনতেক টেনিস বোর্ডে  দ্য প্লেয়ার্স ট্রিবিউন। ১২ জানুয়ারি ২০২৩ ব্যক্তিগত প্রবন্ধ - ইগা সুইয়েটেকের লেখা একজন পোলিশ অন্তর্মুখীর গল্প  বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফ্রেঞ্চ ওপেন বিজয়ী বিষয়শ্রেণী:ফ্রেঞ্চ ওপেন জুনিয়র চ্যাম্পিয়ন বিষয়শ্রেণী:বালিকাদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:নারীদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:ইউএস ওপেন বিজয়ী বিষয়শ্রেণী:উইম্বলডন জুনিয়র বিজয়ী বিষয়শ্রেণী:২০২০ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
thumb|right|একটি সুপারমিনিকম্পিউটার (ইন্টারডেটা ৭/৩২) একটি যাদুঘরে সংরক্ষিত। thumb|right|DEC VAX-11/780 সুপারমিনিকম্পিউটার একটি সুপার মিনি কম্পিউটার বা সুপার মিনি হল একটি মিনি কম্পিউটার যার উচ্চ ক্ষমতার কার্যক্ষমতা রয়েছে সাধারণ মিনি কম্পিউটারের তুলনায়।  সংজ্ঞাটি এসেছে ১৯৭০ দশকের মধ্যভাগে ৩২ বিটের মিনিগুলোকে ১৬ বিটের মিনি কম্পিউটার থেকে আলাদা করার প্রয়াস থেকে। এই সংজ্ঞাটি বর্তমানে অব্যবহৃত কিন্তু কম্পিউটার ইতিহাসের ছাত্র, শিক্ষক ও গবেষকরা এখনো ব্যবহৃত হয়।   গুরুত্বপূর্ণ সুপার মিনি    নর্স্ক ডাটা নর্ড-৫, ১৯৭২ সালের প্রথম সুপার মিনি  নর্স্ক ডাটা নর্ড-৫০, ১৯৭৫  ইন্টারডাটা ৭/৩২ এবং ৮/৩২ পরবর্তীতে পারকিন এলমার দ্বায়িত্ব নেয়।  সিস্টেম ইঞ্জিনিয়ার ল্যাবোরেটরিস ৩২/৫৫, ১৯৭৬  ডিইসি ভেক্স-১১/৭৮০, ১৯৭৮  ডাটা জেনারেল ইকলিপ্স এমভি/৮০০০, ১৯৮০  এমএআই বেসিক ফোর এমএআই ৮০০০, ১৯৮৩  এবং এমপিএক্স   গৌল্ড ইলেক্ট্রনিক্স পাওয়ারনড ৯০৮০  গৌল্ড ইলেক্ট্রনিক্স এনপি-১  নর্স্ক ডাটা এনডি-৫০০, ১৯৮১  নর্স্ক ডাটা এনডি-৫৭০/সিএক্স, দ্রুততম সুপার মিনি, ১৯৮৩, ৭.১ এমআইপিএস  প্রাইম কম্পিউটার ৭৫০   তথ্যসূত্র   *সুপার বিষয়শ্রেণী:কম্পিউটারের শ্রেণি বিষয়শ্রেণী:মিনিকম্পিউটার
লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল একটি স্বায়ত্ত্বশাসিত পার্বত্য পরিষদ যা লাদাখের কার্গিল জেলার প্রশাসনের দায়িত্বে রয়েছে।   ইতিহাস   ১৯৯৫ খ্রিষ্টাব্দে লেহ জেলার প্রশাসনিক দায়িত্ব লাদাখ স্বায়ত্ত্বশাসিত পার্বত্য উন্নয়ন পরিষদ, লেহ নামক স্বায়ত্ত্বশাসিত পার্বত্য পরিষদের ওপর ন্যস্ত করা হয়। ২০০৩ খ্রিষ্টাব্দে লেহ জেলা থেকে কার্গিল জেলাকে পৃথক করে মুফতি মহম্মদ সঈদের মুখ্যমন্ত্রীত্বে জম্মু ও কাশ্মীর সরকার কার্গিল জেলার জন্য লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল গঠন করার সিদ্ধান্ত নেন। এই সিদ্ধান্তের ফলে ২০০৩ খ্রিষ্টাব্দের জুলাই মাসে এই পরিষদ তৈরী হয়।   গঠনতন্ত্র   এই পরিষদ ৩০ জন উপদেষ্টা বা কাউন্সিলর নিয়ে গঠিত, যাঁদের মধ্যে ২৬ জন নির্বাচিত ও ৪ জন মনোনীত সদস্য।  এই পরিষদের কার্যনির্বাহী বিভাগ একজন মুখ্য কার্যনির্বাহী উপদেষ্টা ও চারজন কার্যনির্বাহী উপদেষ্টা নিয়ে গঠিত। মুখ্য কার্যনির্বাহী উপদেষ্টাই পরিষদের সভাপতি ও কার্গিল জেলার ভারপ্রাপ্ত ডেপুটি কমিশনার।    দল অনুযায়ী কাউন্সিলরগণ   জে কে এন সি - ১ ভারতীয় জাতীয় কংগ্রেস - ৫ নির্দলীয় - ৮ পিডিপি - ২ বিজেপি - ১০ মনোনীত - ৪  কার্যনির্বাহী পরিষদ কার্যনির্বাহী পরিষদ দের বিভিন্ন পদাধিকারীরা হলেন:   ফেরজ আহমেদ খান - মুখ্য কার্যনির্বাহী উপদেষ্টা  সৈয়দ মুজতাবা - সমাজকল্যাণ, উদ্যানপালন, হ্যান্ডলুম এবং প্রাণী ও ভেড়া পশুপালনের কার্যনির্বাহী কাউন্সিলর  সৈয়দ আবাস রাজভি - সড়ক ও বিল্ডিং, মেকানিক্যাল, খাদ্য নাগরিক সরবরাহ, শিল্প, বাণিজ্য, সমবায়, মৎস্য ও তথ্যের কার্যনির্বাহী কাউন্সিলর  পাঞ্চক টাশি - পল্লী উন্নয়ন, স্থানীয় সরকার, পর্যটন, হস্তশিল্প এবং জান্সকার বিষয়ের কার্যনির্বাহী কাউন্সিলর  মোহম্মদ আলী চন্দন - স্বাস্থ্য, রাজস্ব, কৃষি, সংরক্ষণ, বনজ, বন্যজীবন এবং শিল্প প্রশিক্ষণ প্রতিষ্ঠানের কার্যনির্বাহী কাউন্সিলর  বশির-উল-হক চৌধুরী - প্রধান নির্বাহী কর্মকর্তা / জেলা শাসক   তথ্যসূত্র   বিষয়শ্রেণী:লাদাখ সরকার বিষয়শ্রেণী:২০০৩-এ জম্মু ও কাশ্মীরে প্রতিষ্ঠিত বিষয়শ্রেণী:ভারতের স্বায়ত্তশাসিত অঞ্চল বিষয়শ্রেণী:কার্গিল জেলা
ইদ্রিস আকুনা এলবা  (; জন্ম ৬ সেপ্টেম্বর ১৯৭২) একজন ব্রিটিশ অভিনেতা, প্রযোজক, পরিচালক, সঙ্গীতজ্ঞ এবং ডিজে,"Idris Elba Interview: The Hustler" . Esquire. Retrieved 18 April 2016 যিনি এইচবিও ধারাবাহিক দ্য অয়্যারে মাদক পাচারকারী স্ট্রিঙ্গার বেল, বিবিসি ধারাবাহিক লুথার-এ জন লুথার এবং জীবনীনির্ভর চলচ্চিত্র ম্যান্ডেলা: লং ওয়াক টু ফ্রিডম (২০১৩)-এ নেলসন ম্যান্ডেলা চরিত্রে অভিনয়ের জন্য পরিচিত। তিনি সেরা মিনি ধারাবাহিক বা টেলিচলচ্চিত্র অভিনেতা বিভাগে গোল্ডেন গ্লোব পুরস্কারের জন্য চারবার মনোনয়ন লাভ করেন এবং একটি গোল্ডেন গ্লোব পুরস্কার অর্জন করেছেন এছাড়াও তিনি প্রাইমটাইম এমি পুরস্কারের জন্য পাঁচবার মনোনীত হয়েছেন।  এলবাকে রিডলি স্কটের আমেরিকান গ্যাংস্টার (২০০৭) এবং প্রমিথিউস (২০১২) চলচ্চিত্রে দেখা যায়। তিনি সুপারহিরো চলচ্চিত্র থর (২০১১) ও এর অনুবর্তী পর্ব থর: দ্য ডার্ক ওয়ার্ল্ড (২০১৩), থর: র‍্যাগনারক (২০১৭) এবং এবং মার্ভেল সিনেম্যাটিক ইউনিভার্সের অ্যাভেঞ্জার্স: এজ অব আলট্রন (২০১৫) ও এর অনুবর্তী পর্ব অ্যাভেঞ্জার্স: ইনফিনিটি ওয়ার (২০১৮)-এ হাইমডাল চরিত্রে অভিনয় করেছেন। এছাড়াও তিনি প্যাসিফিক রিম (২০১৩); বিস্টস অব নো নেশন (২০১৫), যেটির জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও গোল্ডেন গ্লোব পুরস্কারের মনোনয়ন লাভ করেন; এবং মলিস গেম (২০১৭) চলচ্চিত্রে অভিনয় করেছেন। ২০১৬ সালে তিনি জুটোপিয়া চলচ্চিত্রে চিপ বোগো, দ্য জাঙ্গল বুক চলচ্চিত্রে শের খান, ফাইন্ডিং ডোরি চলচ্চিত্রে ফ্লাক এবং স্টার ট্রেক বিয়ন্ড-এ ক্রাল চরিত্রের জন্য কণ্ঠ দেন। ভিক্টর হেডলির ইয়ার্ডি ১৯৯২ সালের উপন্যাসের উপর ভিত্তি করে নির্মিত চলচ্চিত্র ইয়ার্ডির মাধ্যমে পরিচালক হিসেবে তার অভিষেক ঘটে।   তথ্যসূত্র    বহিঃসংযোগ          বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ চলচ্চিত্র প্রযোজক বিষয়শ্রেণী:ইংরেজ টেলিভিশন প্রযোজক বিষয়শ্রেণী:ইংরেজ মঞ্চ অভিনেতা বিষয়শ্রেণী:ঘানায়ীয় বংশোদ্ভূত ইংরেজ ব্যক্তি বিষয়শ্রেণী:সিয়েরা লিওনীয় বংশোদ্ভূত ইংরেজ ব্যক্তি বিষয়শ্রেণী:লন্ডনের অভিনেতা বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:ইলেকট্রনিক ডান্স মিউজিক ডিজে বিষয়শ্রেণী:ক্লাব ডিজে বিষয়শ্রেণী:ইংরেজ রেকর্ড প্রযোজক বিষয়শ্রেণী:ইংরেজ ডিজে বিষয়শ্রেণী:২১শ শতাব্দীর ইংরেজ সঙ্গীতজ্ঞ বিষয়শ্রেণী:ইংরেজ সঙ্গীত ভিডিও পরিচালক বিষয়শ্রেণী:কৃষ্ণাঙ্গ ইংরেজ ক্রীড়াবিদ